# Úradný vestník L 371/2020

| | ISSN 1977-0790 |
| --- | --- |
| Úradný vestník
  Európskej únie | L 371 |
| | |
| Slovenské vydanie | Právne predpisy | Ročník 636. novembra 2020 |

ISSN 1977-0790

Úradný vestník

Európskej únie

L 371

Slovenské vydanie

Právne predpisy

Ročník 636. novembra 2020

---

| Obsah | | II   Nelegislatívne akty | Strana |
| --- | --- | --- | --- |
| | | ROZHODNUTIA |
| | * | Rozhodnutie Rady (EÚ) 2020/1638 zo 4. novembra 2020 o pozícii, ktorá sa má v mene Európskej únie prijať v Medzinárodnej rade pre kávu | 1 |
| | * | Rozhodnutie Rady (SZBP) 2020/1639 z 5. novembra 2020 o všeobecných podmienkach, za ktorých sa na účasť na jednotlivých projektoch PESCO môžu výnimočne prizvať tretie štáty | 3 |

Obsah

II   Nelegislatívne akty

Strana

ROZHODNUTIA

*

Rozhodnutie Rady (EÚ) 2020/1638 zo 4. novembra 2020 o pozícii, ktorá sa má v mene Európskej únie prijať v Medzinárodnej rade pre kávu

1

*

Rozhodnutie Rady (SZBP) 2020/1639 z 5. novembra 2020 o všeobecných podmienkach, za ktorých sa na účasť na jednotlivých projektoch PESCO môžu výnimočne prizvať tretie štáty

3

| SK | Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.
  Názvy všetkých ostatných aktov sú vytlačené tučným písmom a je pred nimi hviezdička. |
| --- | --- |

SK

Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.

Názvy všetkých ostatných aktov sú vytlačené tučným písmom a je pred nimi hviezdička.

---

II Nelegislatívne akty

ROZHODNUTIA

| 6.11.2020 | SK | Úradný vestník Európskej únie | L 371/1 |
| --- | --- | --- | --- |

6.11.2020

SK

Úradný vestník Európskej únie

L 371/1

---

ROZHODNUTIE RADY (EÚ) 2020/1638

zo 5. novembra 2020

o pozícii, ktorá sa má v mene Európskej únie prijať v Medzinárodnej rade pre kávu

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,

so zreteľom na návrh Európskej komisie,

keďže:

| (1) | Únia rozhodnutím Rady 2008/579/ES (1) uzavrela Medzinárodnú dohodu o káve (ďalej len „dohoda“), ktorá nadobudla platnosť 2. februára 2011. |
| --- | --- |

(1)

Únia rozhodnutím Rady 2008/579/ES (1) uzavrela Medzinárodnú dohodu o káve (ďalej len „dohoda“), ktorá nadobudla platnosť 2. februára 2011.

| (2) | Podľa článku 48 ods. 1 dohody zostáva dohoda v platnosti desať rokov po tom, ako nadobudne predbežnú alebo konečnú platnosť, ak nebude predĺžená alebo ukončená v súlade s uvedeným článkom. |
| --- | --- |

(2)

Podľa článku 48 ods. 1 dohody zostáva dohoda v platnosti desať rokov po tom, ako nadobudne predbežnú alebo konečnú platnosť, ak nebude predĺžená alebo ukončená v súlade s uvedeným článkom.

| (3) | Podľa článku 9 dohody je Medzinárodná rada pre kávu (ďalej len „ICC“ – International Coffee Council) ako najvyšší orgán Medzinárodnej organizácie pre kávu (ďalej len „ICO“ – International Coffee Organization) zodpovedná za výkon všetkých funkcií potrebných na vykonávanie ustanovení dohody. Podľa článku 48 ods. 3 dohody môže ICC rozhodnúť o predĺžení dohody po dátume uplynutia jej platnosti o jedno alebo viac po sebe idúcich období, ktoré však celkovo nesmú prekročiť osem rokov. |
| --- | --- |

(3)

Podľa článku 9 dohody je Medzinárodná rada pre kávu (ďalej len „ICC“ – International Coffee Council) ako najvyšší orgán Medzinárodnej organizácie pre kávu (ďalej len „ICO“ – International Coffee Organization) zodpovedná za výkon všetkých funkcií potrebných na vykonávanie ustanovení dohody. Podľa článku 48 ods. 3 dohody môže ICC rozhodnúť o predĺžení dohody po dátume uplynutia jej platnosti o jedno alebo viac po sebe idúcich období, ktoré však celkovo nesmú prekročiť osem rokov.

| (4) | ICC na svojom 127. zasadnutí 11. septembra 2020 schválila uznesenie č. 471, ktorým sa platnosť dohody predlžuje o jeden rok. |
| --- | --- |

(4)

ICC na svojom 127. zasadnutí 11. septembra 2020 schválila uznesenie č. 471, ktorým sa platnosť dohody predlžuje o jeden rok.

| (5) | Vzhľadom na význam, ktorý má sektor kávy pre viacero členských štátov a pre hospodárstvo Únie, je v záujme Únie, aby mala možnosť zúčastňovať sa na dohode do predbežného či konečného nadobudnutia platnosti novej dohody. |
| --- | --- |

(5)

Vzhľadom na význam, ktorý má sektor kávy pre viacero členských štátov a pre hospodárstvo Únie, je v záujme Únie, aby mala možnosť zúčastňovať sa na dohode do predbežného či konečného nadobudnutia platnosti novej dohody.

| (6) | Je vhodné stanoviť pozíciu, ktorá sa má v mene Únie prijať v ICC, keďže rozhodnutia ICC o predĺžení platnosti dohody sú pre Úniu záväzné. |
| --- | --- |

(6)

Je vhodné stanoviť pozíciu, ktorá sa má v mene Únie prijať v ICC, keďže rozhodnutia ICC o predĺžení platnosti dohody sú pre Úniu záväzné.

| (7) | Podľa článku 48 ods. 3 dohody by Únia mohla vzniesť námietku proti rozhodnutiu ICC o predĺžení platnosti dohody pred tým, ako jej platnosť uplynie, |
| --- | --- |

(7)

Podľa článku 48 ods. 3 dohody by Únia mohla vzniesť námietku proti rozhodnutiu ICC o predĺžení platnosti dohody pred tým, ako jej platnosť uplynie,

PRIJALA TOTO ROZHODNUTIE:

Článok 1

Pozícia, ktorá sa má v mene Únie prijať v ICC, je táto:

| a) | nevzniesť námietku proti rozhodnutiu ICC o predĺžení platnosti dohody o jeden rok, ako sa uvádza v uznesení č. 471 schválenom na 127. zasadnutí ICC, |
| --- | --- |

a)

nevzniesť námietku proti rozhodnutiu ICC o predĺžení platnosti dohody o jeden rok, ako sa uvádza v uznesení č. 471 schválenom na 127. zasadnutí ICC,

| b) | v prípade potreby hlasovať na ďalších zasadnutiach ICC za predĺženie platnosti dohody na obdobia, ktoré celkovo nepresiahnu osem rokov od pôvodného dátumu uplynutia platnosti dohody, alebo dovtedy, kým nenadobudne predbežnú alebo konečnú platnosť nová dohoda, podľa toho, čo nastane skôr. |
| --- | --- |

b)

v prípade potreby hlasovať na ďalších zasadnutiach ICC za predĺženie platnosti dohody na obdobia, ktoré celkovo nepresiahnu osem rokov od pôvodného dátumu uplynutia platnosti dohody, alebo dovtedy, kým nenadobudne predbežnú alebo konečnú platnosť nová dohoda, podľa toho, čo nastane skôr.

Článok 2

Toto rozhodnutie nadobúda účinnosť dňom jeho prijatia.

V Bruseli 5. novembra 2020

Za Radu

predseda

M. ROTH

---

(1)  Rozhodnutie Rady 2008/579/ES zo 16. júna 2008 o podpísaní a uzavretí Medzinárodnej dohody o káve z roku 2007 v mene Európskeho spoločenstva (Ú. v. EÚ L 186, 15.7.2008, s. 12).

1

---

| 6.11.2020 | SK | Úradný vestník Európskej únie | L 371/3 |
| --- | --- | --- | --- |

6.11.2020

SK

Úradný vestník Európskej únie

L 371/3

---

ROZHODNUTIE RADY (SZBP) 2020/1639

z 5. novembra 2020

o všeobecných podmienkach, za ktorých sa na účasť na jednotlivých projektoch PESCO môžu výnimočne prizvať tretie štáty

RADA EURÓPSKEJ ÚNIE,

so zreteľom na Zmluvu o Európskej únii, najmä na jej článok 46 ods. 6,

so zreteľom na rozhodnutie Rady (SZBP) 2017/2315 z 11. decembra 2017 o nadviazaní stálej štruktúrovanej spolupráce (PESCO) a stanovení zoznamu zúčastnených členských štátov (1), najmä jeho článok 4 ods. 2 písm. g),

so zreteľom na návrh vysokého predstaviteľa Únie pre zahraničné veci a bezpečnostnú politiku,

keďže:

| (1) | Rada 14. novembra 2016 prijala závery o vykonávaní globálnej stratégie EÚ v oblasti bezpečnosti a obrany, v ktorých stanovila úroveň ambícií Únie na podporu troch strategických priorít, ktoré sa určujú v stratégii: a) reakcia na vonkajšie konflikty a krízy; b) budovanie kapacít partnerov a c) ochrana Únie a jej občanov. |
| --- | --- |

(1)

Rada 14. novembra 2016 prijala závery o vykonávaní globálnej stratégie EÚ v oblasti bezpečnosti a obrany, v ktorých stanovila úroveň ambícií Únie na podporu troch strategických priorít, ktoré sa určujú v stratégii: a) reakcia na vonkajšie konflikty a krízy; b) budovanie kapacít partnerov a c) ochrana Únie a jej občanov.

| (2) | Rada vo svojich záveroch o bezpečnosti a obrane v kontexte globálnej stratégie EÚ, ktoré prijala 19. novembra 2018, ďalej uviedla, že riešením súčasných a budúcich potrieb Európy v oblasti bezpečnosti a obrany Únie posilní svoju kapacitu pôsobiť ako garant bezpečnosti, ako aj svoju strategickú autonómiu a zlepší svoju schopnosť spolupracovať s partnermi. |
| --- | --- |

(2)

Rada vo svojich záveroch o bezpečnosti a obrane v kontexte globálnej stratégie EÚ, ktoré prijala 19. novembra 2018, ďalej uviedla, že riešením súčasných a budúcich potrieb Európy v oblasti bezpečnosti a obrany Únie posilní svoju kapacitu pôsobiť ako garant bezpečnosti, ako aj svoju strategickú autonómiu a zlepší svoju schopnosť spolupracovať s partnermi.

| (3) | V jedenástom odseku prílohy I k oznámeniu (2) z 13. novembra 2017 o PESCO určenému Rade a vysokému predstaviteľovi Únie pre zahraničné veci a bezpečnostnú politiku (ďalej len „vysoký predstaviteľ“) sa uviedlo, že väčšie záväzky musia pomôcť pri dosiahnutí úrovne ambície Únie, ktorá sa vymedzuje v záveroch Rady zo 14. novembra 2016 a ktorú schválila Európska rada na zasadnutí v decembri 2016, čím sa posilní strategická autonómia Európanov, ako aj Únie. |
| --- | --- |

(3)

V jedenástom odseku prílohy I k oznámeniu (2) z 13. novembra 2017 o PESCO určenému Rade a vysokému predstaviteľovi Únie pre zahraničné veci a bezpečnostnú politiku (ďalej len „vysoký predstaviteľ“) sa uviedlo, že väčšie záväzky musia pomôcť pri dosiahnutí úrovne ambície Únie, ktorá sa vymedzuje v záveroch Rady zo 14. novembra 2016 a ktorú schválila Európska rada na zasadnutí v decembri 2016, čím sa posilní strategická autonómia Európanov, ako aj Únie.

| (4) | Rada 11. decembra 2017 prijala rozhodnutie (SZBP) 2017/2315. |
| --- | --- |

(4)

Rada 11. decembra 2017 prijala rozhodnutie (SZBP) 2017/2315.

| (5) | Rada 25. júna 2018 prijala rozhodnutie (SZBP) 2018/909 (3), ktorým sa stanovuje spoločný súbor pravidiel riadenia projektov PESCO. |
| --- | --- |

(5)

Rada 25. júna 2018 prijala rozhodnutie (SZBP) 2018/909 (3), ktorým sa stanovuje spoločný súbor pravidiel riadenia projektov PESCO.

| (6) | V článku 4 ods. 2 písm. g) rozhodnutia (SZBP) 2017/2315 sa ustanovuje, že Rada v súlade s článkom 9 ods. 1 uvedeného rozhodnutia včas stanoví všeobecné podmienky, za ktorých by k účasti na jednotlivých projektoch PESCO mohli byť výnimočne prizvané tretie štáty. |
| --- | --- |

(6)

V článku 4 ods. 2 písm. g) rozhodnutia (SZBP) 2017/2315 sa ustanovuje, že Rada v súlade s článkom 9 ods. 1 uvedeného rozhodnutia včas stanoví všeobecné podmienky, za ktorých by k účasti na jednotlivých projektoch PESCO mohli byť výnimočne prizvané tretie štáty.

| (7) | V článku 9 ods. 1 rozhodnutia (SZBP) 2017/2315 sa ustanovuje, že rozhodnutie o takýchto všeobecných podmienkach, ktoré prijme Rada, môže zahŕňať vzor pre administratívne dojednania s tretími štátmi. |
| --- | --- |

(7)

V článku 9 ods. 1 rozhodnutia (SZBP) 2017/2315 sa ustanovuje, že rozhodnutie o takýchto všeobecných podmienkach, ktoré prijme Rada, môže zahŕňať vzor pre administratívne dojednania s tretími štátmi.

| (8) | V bode 2.2.1 poslednom pododseku prílohy III k oznámeniu o PESCO určenému Rade a vysokému predstaviteľovi, ktorá obsahovala návrhy týkajúce sa riadenia PESCO, sa uviedlo, že tretie štáty, ktoré by účastníci projektov mohli výnimočne prizvať k účasti, by museli k projektu priniesť značnú pridanú hodnotu, museli by prispieť k posilneniu PESCO a spoločnej bezpečnostnej a obrannej politiky (SBOP) a splniť náročnejšie záväzky. Takisto sa v ňom uviedlo, že prizvaným tretím štátom sa neudelia rozhodovacie právomoci v rámci riadenia PESCO. |
| --- | --- |

(8)

V bode 2.2.1 poslednom pododseku prílohy III k oznámeniu o PESCO určenému Rade a vysokému predstaviteľovi, ktorá obsahovala návrhy týkajúce sa riadenia PESCO, sa uviedlo, že tretie štáty, ktoré by účastníci projektov mohli výnimočne prizvať k účasti, by museli k projektu priniesť značnú pridanú hodnotu, museli by prispieť k posilneniu PESCO a spoločnej bezpečnostnej a obrannej politiky (SBOP) a splniť náročnejšie záväzky. Takisto sa v ňom uviedlo, že prizvaným tretím štátom sa neudelia rozhodovacie právomoci v rámci riadenia PESCO.

| (9) | V článku 9 ods. 2 a 3 rozhodnutia (SZBP) 2017/2315 sa ustanovuje, že Rada v súlade s článkom 46 ods. 6 Zmluvy o Európskej únii (ďalej len „Zmluva o EÚ“) rozhodne, či tretí štát, ktorý si zúčastnené členské štáty zúčastňujúce sa na projekte želajú prizvať k účasti na tomto projekte, spĺňa požiadavky stanovené v predmetnom rozhodnutí, a že po prijatí kladného rozhodnutia zo strany Rady môžu zúčastnené členské štáty, ktoré sa zúčastňujú na projekte, uzavrieť s dotknutým tretím štátom administratívne dojednania na účely jeho účasti na danom projekte. Takéto dojednania musia rešpektovať postupy a rozhodovaciu autonómnosť Únie. |
| --- | --- |

(9)

V článku 9 ods. 2 a 3 rozhodnutia (SZBP) 2017/2315 sa ustanovuje, že Rada v súlade s článkom 46 ods. 6 Zmluvy o Európskej únii (ďalej len „Zmluva o EÚ“) rozhodne, či tretí štát, ktorý si zúčastnené členské štáty zúčastňujúce sa na projekte želajú prizvať k účasti na tomto projekte, spĺňa požiadavky stanovené v predmetnom rozhodnutí, a že po prijatí kladného rozhodnutia zo strany Rady môžu zúčastnené členské štáty, ktoré sa zúčastňujú na projekte, uzavrieť s dotknutým tretím štátom administratívne dojednania na účely jeho účasti na danom projekte. Takéto dojednania musia rešpektovať postupy a rozhodovaciu autonómnosť Únie.

| (10) | Medzi opatreniami prijatými v rámci PESCO a inými opatreniami SZBP a politikami Únie by mal existovať súlad. |
| --- | --- |

(10)

Medzi opatreniami prijatými v rámci PESCO a inými opatreniami SZBP a politikami Únie by mal existovať súlad.

| (11) | Účasť tretích štátov na projekte PESCO neznamená, že subjekty z tretích krajín budú mať nevyhnutne prístup k Programu rozvoja európskeho obranného priemyslu (EDIDP) alebo iným relevantným nástrojom Únie. |
| --- | --- |

(11)

Účasť tretích štátov na projekte PESCO neznamená, že subjekty z tretích krajín budú mať nevyhnutne prístup k Programu rozvoja európskeho obranného priemyslu (EDIDP) alebo iným relevantným nástrojom Únie.

| (12) | V bode 13 odporúčania Rady zo 6. marca 2018 (4) o pláne vykonávania PESCO sa uviedlo, že práce na vypracovaní všeobecných podmienok pre výnimočnú účasť tretích štátov na jednotlivých projektoch by sa mali začať ihneď po zavedení spoločného súboru pravidiel riadenia projektov a stanovení poradia plnenia záväzkov. |
| --- | --- |

(12)

V bode 13 odporúčania Rady zo 6. marca 2018 (4) o pláne vykonávania PESCO sa uviedlo, že práce na vypracovaní všeobecných podmienok pre výnimočnú účasť tretích štátov na jednotlivých projektoch by sa mali začať ihneď po zavedení spoločného súboru pravidiel riadenia projektov a stanovení poradia plnenia záväzkov.

| (13) | Rada 15. októbra 2018 prijala odporúčanie (5) týkajúce sa stanovenia poradia plnenia väčších záväzkov prijatých v rámci PESCO a vymedzenia konkrétnejších cieľov. |
| --- | --- |

(13)

Rada 15. októbra 2018 prijala odporúčanie (5) týkajúce sa stanovenia poradia plnenia väčších záväzkov prijatých v rámci PESCO a vymedzenia konkrétnejších cieľov.

| (14) | Európska obranná agentúra by mala PESCO podporovať v súlade s rozhodnutím Rady (SZBP) 2015/1835 (6). |
| --- | --- |

(14)

Európska obranná agentúra by mala PESCO podporovať v súlade s rozhodnutím Rady (SZBP) 2015/1835 (6).

| (15) | Je preto vhodné stanoviť všeobecné podmienky, za ktorých sa na účasť na jednotlivých projektoch PESCO môžu výnimočne prizvať tretie štáty, |
| --- | --- |

(15)

Je preto vhodné stanoviť všeobecné podmienky, za ktorých sa na účasť na jednotlivých projektoch PESCO môžu výnimočne prizvať tretie štáty,

PRIJALA TOTO ROZHODNUTIE:

Článok 1

Účel

Týmto rozhodnutím sa stanovujú všeobecné podmienky, za ktorých sa na účasť na jednotlivých projektoch PESCO môžu výnimočne prizvať tretie štáty.

Článok 2

Proces prizvania

1.   Tretí štát môže koordinátorovi alebo koordinátorom projektu PESCO predložiť žiadosť o účasť na tomto projekte. Takáto žiadosť obsahuje dostatočne podrobné informácie o dôvodoch účasti na projekte, ako aj o rozsahu a forme navrhovanej účasti na projekte, prípadne na etapách projektu, a riadne sa v nej doloží splnenie všeobecných podmienok podľa článku 3.

2.   Zúčastnené členské štáty, ktoré sa na projekte zúčastňujú (ďalej len „členovia projektu“), po doručení takejto žiadosti posúdia na základe informácií poskytnutých dotknutým tretím štátom, či sú splnené všeobecné podmienky stanovené v článku 3.

3.   Ak sa členovia projektu jednomyseľne dohodnú:

| a) | že chcú prizvať tretí štát, ktorý predložil žiadosť o účasť na projekte; |
| --- | --- |

a)

že chcú prizvať tretí štát, ktorý predložil žiadosť o účasť na projekte;

| b) | na rozsahu, forme a prípadných jednotlivých etapách účasti tohto tretieho štátu, a |
| --- | --- |

b)

na rozsahu, forme a prípadných jednotlivých etapách účasti tohto tretieho štátu, a

| c) | na tom, že tento tretí štát spĺňa všeobecné podmienky stanovené v článku 3, |
| --- | --- |

c)

na tom, že tento tretí štát spĺňa všeobecné podmienky stanovené v článku 3,

koordinátor alebo koordinátori projektu to s podporou sekretariátu PESCO oznámia Rade a vysokému predstaviteľovi. Takéto oznámenie zahŕňa aj žiadosť, ktorú podal tretí štát.

4.   Na základe oznámenia uvedeného v odseku 3 tohto článku, ktoré zahŕňa rozsah, formu a prípadne jednotlivé etapy účasti tretieho štátu na projekte, a na základe stanoviska Politického a bezpečnostného výboru Rada v súlade s článkom 46 ods. 6 Zmluvy o EÚ a článkom 9 ods. 2 rozhodnutia (SZBP) 2017/2315 rozhodne o tom, či účasť tretieho štátu na tomto projekte spĺňa podmienky stanovené v článku 3 tohto rozhodnutia.

5.   Na základe kladného rozhodnutia Rady podľa odseku 4 koordinátor alebo koordinátori projektu PESCO zašlú v mene členov projektu pozvanie na účasť na danom projekte tretiemu štátu, ktorý predložil žiadosť.

6.   Po tom, čo tretí štát, ktorý predložil žiadosť, informuje koordinátora alebo koordinátorov projektu PESCO, že pozvanie prijíma, začnú členovia projektu alebo koordinátor či koordinátori v ich mene s daným tretím štátom rokovania s cieľom jednomyseľne uzavrieť medzi členmi projektu a dotknutým tretím štátom administratívne dojednanie na základe vzoru, ktorý je pripojený k tomuto rozhodnutiu. Takéto administratívne dojednanie zabezpečuje súlad s ustanoveniami rozhodnutí (SZBP) 2017/2315 a (SZBP) 2018/909.

7.   Tretí štát, ktorý bol prizvaný na účasť na projekte, sa k projektu pripojí v deň uvedený v administratívnom dojednaní podľa odseku 6.

8.   Koordinátor alebo koordinátori projektu PESCO sprístupnia administratívne dojednanie uvedené v odseku 6 tohto článku všetkým členským štátom zúčastňujúcim sa na PESCO prostredníctvom spoločného elektronického pracovného priestoru podľa článku 2 ods. 2 rozhodnutia (SZBP) 2018/909.

Článok 3

Všeobecné podmienky

Tretí štát sa môže výnimočne prizvať na účasť na projekte PESCO a pokračovať v účasti, ak spĺňa všetky tieto všeobecné podmienky:

| a) | stotožňuje sa s hodnotami, na ktorých je Únia založená, ako sa stanovujú v článku 2 Zmluvy o EÚ, a so zásadami uvedenými v článku 21 ods. 1 Zmluvy o EÚ, ako aj s cieľmi SZBP stanovenými v článku 21 ods. 2 písm. a), b), c) a h) Zmluvy o EÚ. Nesmie byť v pozícii, ktorá je v rozpore s bezpečnostnými a obrannými záujmami Únie a jej členských štátov, vrátane dodržiavania zásady dobrých susedských vzťahov s členskými štátmi a musí viesť politický dialóg s Úniou, ktorý by mal zahŕňať aj aspekty bezpečnosti a obrany, ak sa zúčastňuje na projekte PESCO; |
| --- | --- |

a)

stotožňuje sa s hodnotami, na ktorých je Únia založená, ako sa stanovujú v článku 2 Zmluvy o EÚ, a so zásadami uvedenými v článku 21 ods. 1 Zmluvy o EÚ, ako aj s cieľmi SZBP stanovenými v článku 21 ods. 2 písm. a), b), c) a h) Zmluvy o EÚ. Nesmie byť v pozícii, ktorá je v rozpore s bezpečnostnými a obrannými záujmami Únie a jej členských štátov, vrátane dodržiavania zásady dobrých susedských vzťahov s členskými štátmi a musí viesť politický dialóg s Úniou, ktorý by mal zahŕňať aj aspekty bezpečnosti a obrany, ak sa zúčastňuje na projekte PESCO;

| b) | prináša projektu značnú pridanú hodnotu a prispieva k dosiahnutiu jeho cieľov. V súlade s prioritou európskeho kolaboratívneho prístupu a v súlade s článkom 4 ods. 5 rozhodnutia (SZBP) 2018/909 musia prostriedky, ktoré do projektu prináša, dopĺňať prostriedky poskytované členskými štátmi zúčastňujúcimi sa na PESCO, napríklad poskytovaním technickej expertízy alebo dodatočných spôsobilostí vrátane operačnej alebo finančnej podpory, čím prispeje k úspechu projektu a teda aj k napredovaniu PESCO; |
| --- | --- |

b)

prináša projektu značnú pridanú hodnotu a prispieva k dosiahnutiu jeho cieľov. V súlade s prioritou európskeho kolaboratívneho prístupu a v súlade s článkom 4 ods. 5 rozhodnutia (SZBP) 2018/909 musia prostriedky, ktoré do projektu prináša, dopĺňať prostriedky poskytované členskými štátmi zúčastňujúcimi sa na PESCO, napríklad poskytovaním technickej expertízy alebo dodatočných spôsobilostí vrátane operačnej alebo finančnej podpory, čím prispeje k úspechu projektu a teda aj k napredovaniu PESCO;

| c) | svojou účasťou prispieva k posilneniu spoločnej bezpečnostnej a obrannej politiky (SBOP) a úrovni ambície Únie, ako sa stanovuje v záveroch Rady zo 14. novembra 2016, vrátane podpory misií a operácií SBOP; |
| --- | --- |

c)

svojou účasťou prispieva k posilneniu spoločnej bezpečnostnej a obrannej politiky (SBOP) a úrovni ambície Únie, ako sa stanovuje v záveroch Rady zo 14. novembra 2016, vrátane podpory misií a operácií SBOP;

| d) | jeho účasť nesmie viesť k závislosti od daného tretieho štátu alebo k obmedzeniam, ktoré by uložil voči ktorémukoľvek členskému štátu Únie, pokiaľ ide o obstarávanie v oblasti vyzbrojovania, výskum a rozvoj spôsobilostí alebo o využívanie a vývoz zbraní alebo spôsobilostí a technológií, ktorými by sa narúšal pokrok alebo sa bránilo využívaniu (spoločnému alebo inému), vývozu alebo operačnému nasadeniu spôsobilostí vytvorených v rámci projektu PESCO. Musí na náležitej úrovni finalizovať dohodu o podmienkach pre spoločné využívanie spôsobilostí a technológií, ktoré sa majú vyvinúť v rámci daného projektu, mimo rámca PESCO na individuálnom základe s cieľom zabrániť použitiu týchto spôsobilostí proti Únii a jej členským štátom; |
| --- | --- |

d)

jeho účasť nesmie viesť k závislosti od daného tretieho štátu alebo k obmedzeniam, ktoré by uložil voči ktorémukoľvek členskému štátu Únie, pokiaľ ide o obstarávanie v oblasti vyzbrojovania, výskum a rozvoj spôsobilostí alebo o využívanie a vývoz zbraní alebo spôsobilostí a technológií, ktorými by sa narúšal pokrok alebo sa bránilo využívaniu (spoločnému alebo inému), vývozu alebo operačnému nasadeniu spôsobilostí vytvorených v rámci projektu PESCO. Musí na náležitej úrovni finalizovať dohodu o podmienkach pre spoločné využívanie spôsobilostí a technológií, ktoré sa majú vyvinúť v rámci daného projektu, mimo rámca PESCO na individuálnom základe s cieľom zabrániť použitiu týchto spôsobilostí proti Únii a jej členským štátom;

| e) | jeho účasť je konzistentná s väčšími záväzkami PESCO, ktoré sa uvádzajú v prílohe k rozhodnutiu (SZBP) 2017/2315, predovšetkým s tými záväzkami, ktorých splnenie sa daným projektom PESCO podporuje, a to v závislosti od konkrétnych charakteristík daného projektu. Pri projektoch orientovaných na spôsobilosti musí jeho účasť tiež prispievať k plneniu priorít odvodených z plánu rozvoja spôsobilostí a koordinovaného výročného preskúmania v oblasti obrany (CARD), mať pozitívny vplyv na európsku obrannú technologickú a priemyselnú základňu (EDTIB) a zvyšovať konkurencieschopnosť európskeho obranného priemyslu. Účasť tretieho štátu na projekte musí predovšetkým prispievať hlavne k dostupnosti, nasaditeľnosti a interoperabilite síl; |
| --- | --- |

e)

jeho účasť je konzistentná s väčšími záväzkami PESCO, ktoré sa uvádzajú v prílohe k rozhodnutiu (SZBP) 2017/2315, predovšetkým s tými záväzkami, ktorých splnenie sa daným projektom PESCO podporuje, a to v závislosti od konkrétnych charakteristík daného projektu. Pri projektoch orientovaných na spôsobilosti musí jeho účasť tiež prispievať k plneniu priorít odvodených z plánu rozvoja spôsobilostí a koordinovaného výročného preskúmania v oblasti obrany (CARD), mať pozitívny vplyv na európsku obrannú technologickú a priemyselnú základňu (EDTIB) a zvyšovať konkurencieschopnosť európskeho obranného priemyslu. Účasť tretieho štátu na projekte musí predovšetkým prispievať hlavne k dostupnosti, nasaditeľnosti a interoperabilite síl;

| f) | uzavrel s Úniou dohodu o bezpečnosti utajovaných skutočností a táto dohoda je platná; |
| --- | --- |

f)

uzavrel s Úniou dohodu o bezpečnosti utajovaných skutočností a táto dohoda je platná;

| g) | ak sa projekt realizuje s podporou Európskej obrannej agentúry (EDA), uzavrel s ňou administratívne dojednanie, ktoré nadobudlo účinnosť v súlade s rozhodnutím (SZBP) 2015/1835, berúc do úvahy príslušný pozičný dokument EDA (7), a |
| --- | --- |

g)

ak sa projekt realizuje s podporou Európskej obrannej agentúry (EDA), uzavrel s ňou administratívne dojednanie, ktoré nadobudlo účinnosť v súlade s rozhodnutím (SZBP) 2015/1835, berúc do úvahy príslušný pozičný dokument EDA (7), a

7

| h) | vo svojej žiadosti o účasť podľa článku 2 ods. 1 tohto rozhodnutia sa zaviazal zabezpečiť dodržiavanie ustanovení rozhodnutí (SZBP) 2017/2315 a (SZBP) 2018/909. |
| --- | --- |

h)

vo svojej žiadosti o účasť podľa článku 2 ods. 1 tohto rozhodnutia sa zaviazal zabezpečiť dodržiavanie ustanovení rozhodnutí (SZBP) 2017/2315 a (SZBP) 2018/909.

Článok 4

Práva a povinnosti tretích štátov zúčastňujúcich sa na projekte PESCO

1.   Účasť tretieho štátu na projekte PESCO je v súlade s dojednaniami, ktoré medzi sebou uzavreli členovia projektu, pokiaľ ide o riadenie projektu v súlade s článkom 4 ods. 1 rozhodnutia (SZBP) 2018/909. Práva a povinnosti tretieho štátu zúčastňujúceho sa na projekte PESCO sa určia v administratívnom dojednaní uvedenom v článku 2 ods. 6 tohto rozhodnutia, ktoré jednomyseľne uzatvoria členovia projektu a daný tretí štát. Takéto práva a povinnosti musia dodržiavať všeobecné podmienky stanovené v článku 3 tohto rozhodnutia a môžu zahŕňať tieto oblasti:

| a) | účasť tretieho štátu na zasadnutiach zvolávaných v rámci projektu PESCO; |
| --- | --- |

a)

účasť tretieho štátu na zasadnutiach zvolávaných v rámci projektu PESCO;

| b) | úlohy, ktoré má tretí štát zúčastňujúci sa na projekte PESCO plniť, a zodpovednosti, ktoré má na seba v tejto súvislosti prevziať; |
| --- | --- |

b)

úlohy, ktoré má tretí štát zúčastňujúci sa na projekte PESCO plniť, a zodpovednosti, ktoré má na seba v tejto súvislosti prevziať;

| c) | rozsah zapojenia tretieho štátu do rozhodovacieho procesu v rámci projektu PESCO; |
| --- | --- |

c)

rozsah zapojenia tretieho štátu do rozhodovacieho procesu v rámci projektu PESCO;

| d) | rozsah a oblasti výmeny informácií medzi členmi projektu a tretím štátom zúčastňujúcim sa na projekte PESCO. |
| --- | --- |

d)

rozsah a oblasti výmeny informácií medzi členmi projektu a tretím štátom zúčastňujúcim sa na projekte PESCO.

2.   Prizvaný tretí štát sa môže zúčastňovať na rozhodovaní o realizácii projektu v závislosti od jeho príspevku. V dojednaniach uvedených v odseku 1 sa v plnom rozsahu rešpektuje autonómnosť rozhodovania Únie, ako aj práva a povinnosti zúčastnených členských štátov, a to aj pokiaľ ide o zaistenie kontroly projektu a jeho výsledkov v rámci PESCO a rozhodovanie o potenciálnych nových členoch projektu v súlade s rozhodnutím (SZBP) 2017/2315, ktorým sa ustanovuje PESCO a v súlade so spoločným súborom pravidiel riadenia pre projekty PESCO, ako sa uvádza v rozhodnutí (SZBP) 2018/909.

Článok 5

Mechanizmus preskúmania

1.   Koordinátor alebo koordinátori projektu, na ktorom sa tretí štát zúčastňuje, oznámia sekretariátu PESCO v súlade s postupom a lehotami stanovenými v článku 2 ods. 2 rozhodnutia (SZBP) 2018/909 informácie o jednotlivých príspevkoch daného tretieho štátu k projektu a o plnení jeho záväzkov voči projektu, ako aj o tom, či tento štát naďalej spĺňa všeobecné podmienky stanovené v článku 3 tohto rozhodnutia.

2.   Informácie podľa odseku 1 tohto článku oznamuje sekretariát PESCO raz za rok Rade v kontexte výročnej správy o PESCO, ktorú vysoký predstaviteľ predkladá Rade, a v rámci konsolidovaných informácií o projektoch PESCO, ako sa uvádza v článku 2 ods. 2 rozhodnutia (SZBP) 2018/909, s cieľom zaistiť, aby Rada mohla účinne vykonávať svoj dohľad nad projektmi a v prípade potreby konať, a to aj pokiaľ ide o pokračujúce spĺňanie všeobecných podmienok stanovených v článku 3 tohto rozhodnutia tretím štátom zúčastňujúcim sa na projekte.

Článok 6

Ukončenie alebo pozastavenie účasti tretieho štátu na projekte PESCO

1.   Ak tretí štát zúčastňujúci sa na projekte PESCO oznámi členom projektu svoje rozhodnutie ukončiť svoju účasť, toto ukončenie účasti nadobudne účinnosť, keď členovia projektu a daný tretí štát dosiahnu dohodu o podmienkach, za ktorých k ukončeniu účasti dôjde.

Ak sa účasť tretieho štátu na projekte PESCO ukončí, koordinátor alebo koordinátori projektu o tom s podporou sekretariátu PESCO informujú Radu a vysokého predstaviteľa.

2.   Členovia projektu sa môžu v rámci pravidelného preskúmania uvedeného v článku 5 alebo mimo neho dohodnúť, že účasť tretieho štátu na projekte by sa mala prehodnotiť. V takomto prípade koordinátor alebo koordinátori projektu informujú o rozhodnutí daný tretí štát.

Ak sa členovia projektu rozhodnú pozastaviť účasť tretieho štátu na projekte PESCO, koordinátor alebo koordinátori projektu to s podporou sekretariátu PESCO oznámia Rade a vysokému predstaviteľovi. Na základe tohto oznámenia a v nadväznosti na stanovisko Politického a bezpečnostného výboru môže Rada v súlade s článkom 46 ods. 6 Zmluvy o EÚ a s článkom 9 ods. 2 rozhodnutia (SZBP) 2017/2315 rozhodnúť, že účasť daného tretieho štátu na projekte ukončí.

3.   Ak sa jeden alebo viaceré členské štáty domnievajú, že účasť tretej krajiny na projekte PESCO už nespĺňa všeobecné podmienky stanovené v článku 3 tohto rozhodnutia, môžu túto otázku postúpiť Rade. V takom prípade sa s pomocou vysokého predstaviteľa uskutočnia konzultácie medzi dotknutými členskými štátmi, konkrétne medzi členmi projektu a členským štátom alebo členskými štátmi, ktoré Rade otázku postúpili. V rámci týchto konzultácií, počas ktorých sa môžu vypočuť aj názory tretieho štátu, členský štát alebo členské štáty, ktoré záležitosť postúpili Rade, poskytnú vysokému predstaviteľovi všetky potrebné informácie v písomnej forme, pričom postúpenie záležitosti Rade odôvodnia a informujú vysokého predstaviteľa o opatreniach, ktoré je možné prijať na vyriešenie danej otázky. Vysoký predstaviteľ a dotknuté členské štáty túto otázku spoločne preskúmajú s cieľom nájsť primerané riešenia v lehote dvoch mesiacov. Ak sa po ukončení konzultácií členský štát alebo členské štáty, ktoré otázku postúpili, stále domnievajú, že účasť tretej krajiny na projekte PESCO už nespĺňa podmienky stanovené v článku 3 tohto rozhodnutia, môžu Radu požiadať, aby záležitosť preskúmala. Dotknuté členské štáty v takom prípade poskytnú Rade všetky príslušné informácie. Rada na základe toho, konajúc v súlade s článkom 46 ods. 6 Zmluvy o EÚ, prerokuje ďalšiu účasť tretieho štátu a rozhodne o nej.

4.   V administratívnych dojednaniach podľa článku 2 ods. 6 sa stanovia podmienky, za ktorých môže tretí štát ukončiť svoju účasť na projekte PESCO, a podmienky, za ktorých môžu členovia projektu rozhodnúť o pozastavení účasti tretieho štátu na projekte PESCO. V takýchto dojednaniach sa stanovia najmä práva a povinnosti členov projektu a tretieho štátu, ktorého účasť je ukončená buď týmto tretím štátom alebo Radou alebo pozastavená členmi projektu, a to aj v súvislosti s finančnými aspektmi takéhoto ukončenia alebo pozastavenia účasti, daňovými záležitosťami, právami duševného vlastníctva a ďalšími prvkami relevantnými pre toto ukončenie alebo pozastavenie účasti.

Článok 7

Vzťah k spoločnému súboru pravidiel riadenia projektov PESCO

1.   Týmto rozhodnutím sa neupravujú podmienky a postupy, na základe ktorých môžu byť subjekty zapojené do vykonávania projektov PESCO, okrem tých, ktoré sa uvádzajú v tomto článku. Rozhodnutie (SZBP) 2018/909 sa v súlade s jeho článkom 9 prvým odsekom preskúma do 31. decembra 2020, a to najmä pokiaľ ide o tieto podmienky a postupy.

2.   S výhradou akýchkoľvek podmienok a postupov, ktorými sa upravuje účasť subjektov na projektoch PESCO, ktoré sa môžu ustanoviť na základe preskúmania rozhodnutia (SZBP) 2018/909, ako sa uvádza v odseku 1 tohto článku:

| a) | sa subjekty môžu zapojiť do vykonávania projektov PESCO až po 31. decembri 2025, a to na základe zmlúv uzavretých alebo postupov obstarávania začatých pred uvedeným dátumom; |
| --- | --- |

a)

sa subjekty môžu zapojiť do vykonávania projektov PESCO až po 31. decembri 2025, a to na základe zmlúv uzavretých alebo postupov obstarávania začatých pred uvedeným dátumom;

| b) | subjekty usadené v treťom štáte, kontrolované tretím štátom alebo ktoré majú svoje výkonné riadiace štruktúry v treťom štáte, ktorý nebol prizvaný podľa článku 2 ods. 5, aby sa zúčastnil na projekte PESCO pred 31. decembrom 2021, sa môžu podieľať na vykonávaní projektov PESCO len po tomto dátume, ak o tom rozhodne Rada v súlade s článkom 46 ods. 6 Zmluvy o EÚ. |
| --- | --- |

b)

subjekty usadené v treťom štáte, kontrolované tretím štátom alebo ktoré majú svoje výkonné riadiace štruktúry v treťom štáte, ktorý nebol prizvaný podľa článku 2 ods. 5, aby sa zúčastnil na projekte PESCO pred 31. decembrom 2021, sa môžu podieľať na vykonávaní projektov PESCO len po tomto dátume, ak o tom rozhodne Rada v súlade s článkom 46 ods. 6 Zmluvy o EÚ.

3.   Rozhodnutie (SZBP) 2018/909 sa uplatňuje v súlade s týmto rozhodnutím.

4.   Keď členovia projektu rozhodujú v súlade s článkom 7 ods. 1 rozhodnutia (SZBP) 2018/909 o výbere subjektov, náležite pritom zohľadnia bezpečnostné a obranné záujmy Únie a jej členských štátov.

5.   Členovia projektu zabezpečia úplnú transparentnosť vo vzťahu ku všetkým zúčastneným členským štátom, pokiaľ ide o účasť subjektov na danom projekte, a to prostredníctvom spoločného elektronického pracovného priestoru uvedeného v článku 2 ods. 2 rozhodnutia (SZBP) 2018/909.

6.   Ak členský štát usúdi, že jeho záujmy alebo záujmy Únie v oblasti bezpečnosti a obrany môžu byť zapojením určitého subjektu do realizácie projektu PESCO ohrozené, môže záležitosť postúpiť Rade, ktorá môže od členov projektu požadovať poskytnutie dodatočných informácií, s cieľom posúdiť situáciu.

7.   Rozhodnutie (SZBP) 2018/909 sa upraví v súlade s jeho článkom 9 druhým odsekom s cieľom zohľadniť všeobecné podmienky účasti tretích štátov na jednotlivých projektoch PESCO, ako sa ustanovujú v tomto rozhodnutí.

Článok 8

Preskúmanie

Toto rozhodnutie sa preskúma podľa potreby, najneskôr však do konca roku 2022.

Článok 9

Nadobudnutie účinnosti

Toto rozhodnutie nadobúda účinnosť dňom jeho prijatia.

V Bruseli 5. novembra 2020

Za Radu

predseda

M. ROTH

---

(1)  
  Ú. v. EÚ L 331, 14.12.2017, s. 57.

1

(2)  
  Ú. v. EÚ L 331, 14.12.2017, s. 65.

2

(3)  Rozhodnutie Rady (SZBP) 2018/909 z 25. júna 2018, ktorým sa stanovuje spoločný súbor pravidiel riadenia projektov PESCO (Ú. v. EÚ L 161, 26.6.2018, s. 37).

3

(4)  Odporúčanie Rady zo 6. marca 2018 o pláne vykonávania PESCO (Ú. v. EÚ C 88, 8.3.2018, s. 1).

4

(5)  Odporúčanie Rady z 15. októbra 2018 týkajúce sa stanovenia poradia plnenia väčších záväzkov prijatých v rámci stálej štruktúrovanej spolupráce (PESCO) a vymedzenia konkrétnejších cieľov (Ú. v. EÚ C 374, 16.10.2018, s. 1).

5

(6)  Rozhodnutie Rady (SZBP) 2015/1835 z 12. októbra 2015, ktorým sa vymedzuje štatút, sídlo a spôsob fungovania Európskej obrannej agentúry (Ú. v. EÚ L 266, 13.10.2015, s. 55).

6

(7)  Pozičný dokument EDA týkajúci sa požiadavky, aby tretie štáty vstupujúce do projektov PESCO mali s EDA uzavreté administratívne dojednanie (EDA201911157).

7

---

PRÍLOHA

VZOR PRE ADMINISTRATÍVNE DOJEDNANIE MEDZI ČLENMI PROJEKTU A TRETÍM ŠTÁTOM

1.

Úvod

2.

Ciele projektu

3.

Dôvody, rozsah, forma a miera účasti

4.

Dodržiavanie všeobecných podmienok účasti zo strany tretieho štátu

5.

Práva a povinnosti

6.

Individuálne príspevky tretieho štátu k projektu

7.

Dátum začiatku účasti, jej trvanie a preskúmanie

8.

Ukončenie alebo pozastavenie účasti

9.

Zodpovednosť

10.

Otázky bezpečnosti, sprístupnenie a využívanie informácií

11.

Riešenie sporov

12.

Záverečné ustanovenia

---